b'\n_START_ARTICLE_\nKrysningsspor\n_START_PARAGRAPH_\nKrysningsspor er et sted p\xc3\xa5 en enkeltsporet jernbanelinje eller trikkelinje, der tog eller trikk som kj\xc3\xb8rer i motsatt retning kan passere hverandre. Krysningsspor er ofte plassert p\xc3\xa5 en jernbanestasjon. Tog eller trikk som kj\xc3\xb8rer i samme retning kan ogs\xc3\xa5 bruke krysningsspor til \xc3\xa5 kj\xc3\xb8re forbi hverandre, forutsatt at signalsystemet tillater det. Et krysningsspor er koblet til hovedsporet i begge ender. En lignende anordning blir brukt p\xc3\xa5 flere flersporede jernbanestrekninger og p\xc3\xa5 kabelbaner.'